Be to, galimybė taikyti mišrią apmokestinimo sistemą leistų valstybėms narėms, jau taikančioms rinkliavas, tam tikromis sąlygomis įvesti vinjetes, t. y. taikyti kelių naudotojų mokesčius ar mokesčius tam tikrų kategorijų transporto priemonėms, kurie šiuo metu netaikomi.

·sunkiųjų transporto priemonių vinječių pagrindiniame transeuropiniame transporto tinkle (TEN-T) palaipsniui atsisakoma per 8 metų laikotarpį,

Iniciatyvos tikslas – plačiau taikyti „teršėjas moka“ ir „naudotojas moka“ principus ir taip skatinti ekonomikos ir aplinkos požiūriu tvarų ir socialiai nešališką kelių transportą. Be kita ko, siekiama:

Per pirmąjį svarstymą priimtos Europos Parlamento pozicijos data:

Komisija pirmenybę teikė laipsniškam vinječių panaikinimui visame TEN-T tinkle visoms sunkiosioms transporto priemonėms. Be to, mišrios apmokestinimo sistemos taikymo sritis galėtų būti tiksliau apibrėžta atitinkamoje teisės nuostatoje. Tokios nuostatos aiškinimas turi atitikti direktyvą ir jos konstatuojamąsias dalis, o jos taikymą riboja jau įdiegtos rinkliavų sistemos. Atsižvelgdama į palyginti nedidelį mažesnių sunkiųjų transporto priemonių (kurios šiuo metu keliose valstybėse narėse nėra apmokestinamos) poveikį infrastruktūrai ir išoriniams kaštams, taip pat į taikytinas apsaugos priemones (t. y. išankstinį pranešimą Komisijai) pagrįstų išimčių ir mišrių apmokestinimo sistemų įdiegimo atveju, Komisija gali pritarti kompromisui.

(b)Lengvosios transporto priemonės

Komisija taip pat pasiūlė palaipsniui atsisakyti lengvųjų transporto priemonių vinječių. Tačiau teisėkūros institucijos sutaria dėl galimybės valstybėms narėms toliau taikyti arba įvesti vinjetes tokioms transporto priemonėms (privatiems automobiliams, lengvosioms komercinėms transporto priemonėms ir mikroautobusams).

Kalbant apie vinječių kainų proporcingumą, Komisija pasiūlė šiek tiek mažesnes trumpalaikių vinječių kainų ribas nei numatytosios Tarybos pozicijoje. Tarybos pozicijoje reikalaujama, kad valstybės narės užtikrintų galimybę naudotis dienos vinjetėmis, o tai yra svarbus žingsnis siekiant užtikrinti proporcingesnį lengvųjų transporto priemonių apmokestinimą. Be to, Europos Parlamento prašymu įtrauktos peržiūros nuostatos dėl taisyklių, taikomų lengvosioms transporto priemonėms, visų pirma susijusių su lengvosioms komercinėms transporto priemonėms taikoma tvarka.

Proporcingesnis apmokestinimas atitinka Komisijos pasiūlymą.





3.2.Aplinkosauginiu veiksmingumu grindžiamas mokesčių diferencijavimas

(a)Sunkiosios transporto priemonės

Komisija pasiūlė diferencijavimą pagal EURO taršos klasę pakeisti privalomu diferencijavimu pagal sunkiųjų transporto priemonių išmetamo CO2 kiekį (oro taršai taikomas išorinių kaštų apmokestinimas, žr. 3.3 skirsnį). Kadangi tuo metu, kai buvo teikiamas pasiūlymas, nebuvo nustatytas atskaitos lygis, Komisija pasiūlė su šiuo aspektu susijusias išsamesnes nuostatas įtraukti į deleguotuosius aktus.

Per pirmąjį svarstymą priimta Europos Parlamento pozicija iš esmės atitinka pasiūlymą; padaryti tik keli su netaršių operacijų traktavimu susiję pakeitimai, atitinkantys Tarybos poziciją. Taryba, remdamasi 2019 m. priimtais CO2 standartais, išsamiau apibrėžė sunkiosioms transporto priemonėms taikomą mokesčių diferencijavimo pagal išmetamo CO2 kiekį tvarką. Be to, Taryba išplėtė mokesčių diferencijavimo reikalavimo taikymo sritį – įtraukė vinjetes (naudotojo mokesčius).

Atsižvelgiant į neseniai pateiktą pasiūlymą dėl kelių transporto sektoriui skirtos apyvartinių taršos leidimų prekybos sistemos, į Tarybos poziciją įtraukta peržiūros / vertinimo nuostata, kuria siekiama pašalinti bet kokią realią ir numanomą dvigubo anglies dioksido apmokestinimo riziką.

Komisija pritaria Tarybos tekste išdėstytai mokesčių diferencijavimo metodikai, kuri grindžiama išmetamo CO2 kiekiu, ir peržiūros nuostatai.

(b)Lengvosios transporto priemonės

Komisija pasiūlė pagal aplinkosauginį veiksmingumą, t. y. atsižvelgiant į išmetamo CO2 ir teršalų kiekį, taip pat diferencijuoti lengvosioms transporto priemonėms taikomus kelių mokesčius. Teisėkūros institucijos sutinka, kad lengvųjų automobilių mokesčių diferencijavimas turėtų būti neprivalomas.

Tarybos pozicijoje reikalaujama, kad valstybės narės, atsižvelgdamos į transporto priemonės aplinkosauginį veiksmingumą ir kai tai techniškai įmanoma, nuo 2026 m. diferencijuotų furgonams (lengvųjų komercinių transporto priemonių pogrupiui) ir mikroautobusams taikomas rinkliavas ir metinius naudotojo mokesčius. 7gb straipsnyje ir VII priede numatyta sistema, grindžiama naujausiais išmetamųjų teršalų standartais, būtų orientacinė. Valstybės narės, nusprendusios taikyti kitokią sistemą (pvz., tokią, kuri grindžiama kitokiais išmetamųjų teršalų kiekio kriterijais ar diferencijavimo mastu, arba į kurią galbūt įtraukti kiti kriterijai), turėtų pagrįsti savo pasirinkimą ir pranešti apie tai Komisijai. Tačiau valstybės narės gali pasirinkti taikyti sumažinimą tik netaršioms transporto priemonėms, netaikydamos diferencijavimo kitoms transporto priemonėms ir nepranešdamos Komisijai.

Nors Komisija būtų pageidavusi panašios taisyklės visoms lengvosioms komercinėms transporto priemonėms, ji gali pritarti kompromisui, nes kelių naudojimo sąnaudas atspindinčių mokesčių diferencijavimo principas atitinka Komisijos pasiūlymą.

3.3.Išorinių kaštų apmokestinimas

Komisija pasiūlė supaprastinti išorinių kaštų apmokestinimą (taikyti tiesiogiai naudojamas pamatines vertes) ir nustatyti, kad jis būtų privalomas sunkiosioms transporto priemonėms bent tose tinklo dalyse, kuriose oro taršos ir (arba) triukšmo išoriniai kaštai yra didesni už vidutinius. Galutinėje Tarybos pozicijoje šio reikalavimo taikymo sritis išplėsta: jį taikyti numatoma visame tinkle, kuriame taikomos rinkliavos, ne vėliau kaip praėjus ketveriems metams nuo pakeitimų direktyvos įsigaliojimo.

Valstybės narės turės taikyti išorinių kaštų mokestį už taršą, išskyrus konkrečius tinkamai pagrįstus atvejus, o tai yra sveikintinas užmojų padidinimas, palyginti su Komisijos pasiūlymu.

Taryba įtraukė galimybę taip pat apmokestinti išmetamo CO2 kiekio kaštus: toks mokestis galėtų būti sunkiosioms transporto priemonėms taikomo infrastruktūros mokesčio, grindžiamo išmetamo CO2 kiekiu, diferencijavimo (žr. 3.2 skirsnį) alternatyva arba galėtų būti taikomas kartu su tokiu diferencijavimu. Nors tai dar vienas akivaizdus užmojų padidinimas, dėl to bus dubliuojamas anglies dioksido apmokestinimas tais atvejais, kai taikomas nacionalinis degalų mokestis jau apima CO2 komponentą, ir jei kelių transporto degalai bus įtraukti į prekybos taršos leidimais sistemą, kaip liepos mėn. pasiūlė Komisija. Kaip minėta 3.2 skirsnyje, peržiūros nuostatose turėtų būti numatytos apsaugos priemonės tokiai rizikai sumažinti. Pagal vieną iš tokių peržiūros nuostatų Komisija įpareigojama pakoreguoti už išmetamo CO2 kiekį mokėtinas sumas, atsižvelgdama į faktinę anglies dioksido kainą, taikomą kelių transporto degalams Europos Sąjungoje. Komisija mano, kad apsaugos priemonės yra pakankamos, ir pritaria galimybei apmokestinti išmetamo CO2 kiekio kaštus, jei tokie kaštai nėra visiškai padengiami taikant tinkamesnę priemonę, pavyzdžiui, apyvartinių taršos leidimų sistemą ar degalų apmokestinimo tvarką.